CELEX: 
Language: sk
Date: 2019-03-07 00:00:00
Title: DELEGOVANÉ NARIADENIE KOMISIE (EÚ) …/… ktorým sa menia prílohy I a II k nariadeniu Európskeho parlamentu a Rady (EÚ) č. 510/2011, pokiaľ ide o monitorovanie emisií CO2 z nových ľahkých úžitkových vozidiel, typovo schválených v rámci viacstupňového procesu

DÔVODOVÁ SPRÁVA
            
            
               1.KONTEXT DELEGOVANÉHO AKTU
            
            
               Od 1. septembra 2019 sa nový európsky jazdný cyklus (NEDC) nahradí novým regulačným skúšobným postupom na meranie emisií CO2 a spotreby paliva ľahkých vozidiel, celosvetovým harmonizovaným skúšobným postup pre ľahké vozidlá (WLTP). Musí sa preto nahradiť existujúca metodika určovania emisií CO2 a spotreby paliva vozidiel kategórie N1, ktoré sú typovo schválené v rámci viacstupňového procesu.
            
            
               V nariadení (EÚ) č. 510/2011 sa uvádza, že špecifické emisie CO2 vozidla vyrobeného vo viacerých stupňoch sa pridelia výrobcovi základného vozidla. Preto sa vypracoval nový postup umožňujúci výrobcovi základného vozidla efektívne a s dostatočnou istotou plánovať dosahovanie jeho cieľových hodnôt špecifických emisií CO2. 
            
            
               Nový postup vychádza z metódy interpolácie stanovenej v nariadení (EÚ) 2017/1151 a jeho cieľom je zabezpečiť, aby viedol k hodnotám emisií CO2, ktoré predstavujú čo najreprezentatívnejšie údaje z hľadiska hodnôt stanovených pre finálne dokončované vozidlo. Komisia bude reprezentatívnosť hodnôt emisií CO2 priebežne posudzovať. V prípade významných a pretrvávajúcich rozdielov sa na účely dodržiavania cieľových hodnôt použijú hodnoty emisií CO2 týkajúce sa finálnych dokončovaných vozidiel.
            
            
               2.KONZULTÁCIE PRED PRIJATÍM AKTU
            
            
               Na konzultáciách týkajúcich sa prístupu na určovanie emisií CO2 a spotreby paliva vozidiel kategórie N1, ktoré sú typovo schválené v rámci viacstupňového procesu, ako aj na samotnom vývoji tohto postupu sa intenzívne podieľala pracovná skupina zriadená v rámci expertnej skupiny pre emisie CO2 z motorových vozidiel.
            
            
               3.PRÁVNE PRVKY DELEGOVANÉHO AKTU
            
            
               Prílohy I a II k nariadeniu (EÚ) č. 510/2011 sa menia s cieľom uplatňovať novú metodiku, ktorá sa bude od 1. septembra 2019 používať na určovanie emisií CO2 a spotreby paliva vozidiel N1, ktoré sú typovo schválené v rámci viacstupňového procesu.
            
            
               DELEGOVANÉ NARIADENIE KOMISIE (EÚ) …/…
            
            
               z 7. 3. 2019,
            
            
               ktorým sa menia prílohy I a II k nariadeniu Európskeho parlamentu a Rady (EÚ) č. 510/2011, pokiaľ ide o monitorovanie emisií CO2 z nových ľahkých úžitkových vozidiel, typovo schválených v rámci viacstupňového procesu
            
            
               (Text s významom pre EHP)
            
            
               EURÓPSKA KOMISIA,
            
            
               so zreteľom na Zmluvu o fungovaní Európskej únie,
            
            
               so zreteľom na nariadenie Európskeho parlamentu a Rady (EÚ) č. 510/2011 z 11. mája 2011, ktorým sa stanovujú emisné normy pre nové ľahké úžitkové vozidlá ako súčasť integrovaného prístupu Únie na zníženie emisií CO2 z ľahkých vozidiel
                  1
               , a najmä na jeho článok 8 ods. 9 druhý pododsek a článok 13 ods. 6 štvrtý pododsek,
            
            
               keďže:
            
            
               (1)Od 1. septembra 2019 budú všetky ľahké vozidlá podliehať novému regulačnému skúšobnému postupu na meranie emisií CO2 a spotreby paliva ľahkých vozidiel, celosvetovému harmonizovanému skúšobnému postupu pre ľahké vozidlá (WLTP) stanovenému v nariadení Komisie (EÚ) č. 2017/1151
                  2
               , ktorým sa nahradí nový európsky jazdný cyklus (NEDC) stanovený v nariadení Komisie (ES) č. 692/2008
                  3
               . Preto by sa mala zaviesť nová metodika určovania emisií CO2 a spotreby paliva vozidiel kategórie N1, ktoré sú typovo schválené v rámci viacstupňového procesu („vozidlá vyrobené vo viacerých stupňoch“). 
            
            
               (2)Podľa nariadenia (EÚ) č. 510/2011 sa špecifické emisie CO2 vozidla vyrobeného vo viacerých stupňoch pridelia výrobcovi základného vozidla. Aby mohol výrobca základného vozidla účinne a s dostatočnou istotou plánovať dosahovanie cieľových hodnôt špecifických emisií, mala by stanoviť taká metodika, aby emisie CO2 a hmotnosť pridelené tomuto výrobcovi boli známe v čase výroby a predaja nedokončeného základného vozidla, a nie až v okamihu, keď výrobca na koncovom stupni uvedie dokončované vozidlo na trh.
            
         
         
            
               (3)Pri určovaní emisií CO2 nedokončeného základného vozidla je vhodné použiť metódu interpolácie stanovenú v nariadení (EÚ) 2017/1151, pričom špecifické vstupné hodnoty by mali byť zvolené tak, aby viedli k takým hodnotám emisií CO2 a hmotnosti, ktoré predstavujú čo najreprezentatívnejšie údaje z hľadiska hodnôt následne stanovených pre finálne dokončované vozidlo. S cieľom zabezpečiť konzistentnosť by sa pri výpočte cieľovej hodnoty špecifických emisií výrobcu základného vozidla mali zohľadňovať hodnoty hmotnosti určené na daný účel. 
            
            
               (4)Výrobca základného vozidla by mal Komisii oznamovať vstupné hodnoty použité pri metóde interpolácie, ako aj hodnoty emisií CO2 a hmotnosti nedokončeného základného vozidla. Členské štáty by zároveň mali naďalej oznamovať Komisii špecifické emisie CO2 a hmotnosť finálnych dokončovaných vozidiel.
            
            
               (5)Na základe týchto oznámených údajov by Komisia mala nepretržite posudzovať reprezentatívnosť hodnôt emisií CO2 základného vozidla a informovať výrobcov o všetkých zistených rozdieloch. V prípade významných a pretrvávajúcich rozdielov medzi priemernými špecifickými emisiami CO2 finálneho dokončovaného vozidla a priemerom kontrolných hodnôt CO2 určených pre výrobcu základného vozidla by sa mali s cieľom zistiť, či výrobcovia dodržiavajú svoje cieľové hodnoty špecifických emisií, použiť hodnoty týkajúce sa finálnych dokončovaných vozidiel.
            
            
               (6)Prílohy I a II k nariadeniu (EÚ) č. 510/2011 by sa preto mali zodpovedajúcim spôsobom zmeniť,
            
            
               PRIJALA TOTO NARIADENIE:
            
            
               Článok 1
            
            
               Prílohy I a II k nariadeniu (EÚ) č. 510/2011 sa menia v súlade s prílohou k tomuto nariadeniu.
            
            
               Článok 2
            
            
               Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli 7. 3. 2019
            
            
               
                     Za Komisiu
               
               
                     predseda
                     Jean-Claude JUNCKER
               
            
         
         
            
                  
                     (1)
                  
                        Ú. v. ES L 145, 31.5.2011, s. 1. 
               
               
                  
                     (2)
                  
                        Nariadenie Komisie (EÚ) 2017/1151 z 1. júna 2017, ktorým sa dopĺňa nariadenie Európskeho parlamentu a Rady (ES) č. 715/2007 o typovom schvaľovaní motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a o prístupe k informáciám o opravách a údržbe vozidiel, ktorým sa mení smernica Európskeho parlamentu a Rady 2007/46/ES, nariadenie Komisie (ES) č. 692/2008 a nariadenie Komisie (EÚ) č. 1230/2012 a ktorým sa zrušuje nariadenie Komisie (ES) č. 692/2008 (Ú. v. EÚ L 175, 7.7.2017, s. 1).
               
               
                  
                     (3)
                  
                        Nariadenie Komisie (ES) č. 692/2008 z 18. júla 2008 ktorým sa vykonáva, mení a dopĺňa nariadenie Európskeho parlamentu a Rady (ES) č. 715/2007 o typovom schvaľovaní motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a o prístupe k informáciám o opravách a údržbe vozidiel (Ú. v. EÚ L 199, 28.7.2008, s. 1).
               
            
      
    ---documentbreak--- 
      
         
         
            
               PRÍLOHA 
            
            
            
               Prílohy I a II k nariadeniu (EÚ) č. 510/2011 sa menia takto:
            
            
               1.V prílohe I bode 1 písmene c) sa dopĺňa tento odsek:
            
            
               „V prípade nedokončených vozidiel vyrobených vo viacerých stupňoch, ktoré sú uvedené v prílohy II časti A bode 1a, sa namiesto hodnoty M použije kontrolná hmotnosť (Mmon). Na výpočet kontrolnej hmotnosti sa použije tento vzorec:
            
            
               Mmon = MRObase x B0
            
            
               kde
            
            
               MRObase a B0 sú vymedzené v prílohe II časti A bode 1a.1 písmene a).“
            
            
               2.V prílohe II sa časť A mení takto:
            
            
               a)Bod 1.2 sa vypúšťa s účinnosťou od 1. januára 2021.
            
            
               b)Vkladajú sa tieto body 1a, 1a.1, 1b a 1c: 
            
            
               „1a. Špecifické emisie CO2 v prípade vozidiel kategórie N1 vyrobených vo viacerých stupňoch stanovené podľa nariadenia (EÚ) 2017/1151
            
            
               S účinnosťou od 1. septembra 2019 musí výrobca v prípade každého nedokončeného základného vozidla kategórie N1, na ktoré sa vzťahuje viacstupňové typové schválenie podľa smernice 2007/46/ES, stanoviť a oznámiť Komisii špecifické emisie CO2 daného základného vozidla (ďalej len „kontrolné emisie CO2) v súlade s metodikou stanovenou v bode 1a.1. 
            
            
               Komisia použije kontrolné emisie CO2 nedokončeného základného vozidla, ktoré jej boli oznámené podľa prvého odseku na výpočet priemerných špecifických emisií CO2 základného vozidla výrobcu v kalendárnom roku, v ktorom je dokončované vozidlo vyrobené vo viacerých stupňoch evidované, okrem prípadov, keď sú splnené podmienky uvedené v bode 1b.
            
            
               V prípade dokončených základných vozidiel sa na účely monitorovania CO2 použijú emisie CO2 a hmotnosť tohto vozidla v prevádzkovom stave.
            
            
               1a.1
                     Výpočet špecifických emisií CO2 nedokončeného základného vozidla
            
            
               Výrobca základného vozidla vypočíta kontrolné hodnoty CO2 konkrétneho nedokončeného základného vozidla v súlade s metódou interpolácie uvedenou v bodoch 3.2.3.2 alebo 3.2.4 čiastkovej prílohy 7 k prílohe XXI k nariadeniu (EÚ) 2017/1151 v závislosti od metodiky použitej pre typové schválenie základného vozidla, kde pojmy zodpovedajú definíciám v uvedenom bode s týmito výnimkami:
            
            
               a)Hmotnosť konkrétneho vozidla
            
            
               Pojem „TMind“ uvedený v bodoch 3.2.3.2.2.1 alebo 3.2.4.1.1.1 čiastkovej prílohy 7 k prílohe XXI k nariadeniu (EÚ) 2017/1151 sa nahrádza štandardnou hmotnosťou základného vozidla (DMbase) alebo ak je to vhodné, skúšobnou hmotnosťou vozidla s nízkou hodnotou (vehicle low) (TML) alebo skúšobnou hmotnosťou vozidla s vysokou hodnotou (vehicle high) (TMH).
            
         
         
            
               Na stanovenie DMbase sa použije tento vzorec:
            
            
               DMbase = MRObase x B0 + 25 kg + MVL
            
            
               kde
            
            
               MRObase 
                     je hmotnosť základného vozidla v prevádzkovom stave podľa vymedzenia v bode 3.2.5 prílohy XXI k nariadeniu (EÚ) 2017/1151,
            
            
               B0 
                     je hodnota hmotnosti stanovená na 1,375, 
            
            
               MVL 
                     je hmotnosť predstavujúca zaťaženie vozidla, čo znamená 28 % maximálneho zaťaženia vozidla, kde je maximálne zaťaženie vozidla vymedzené ako najvyššia technicky prípustná hmotnosť naloženého vozidla po odpočítaní hmotnosti základného vozidla v prevádzkovom stave vynásobené hodnotou B0, mínus 25 kg. 
            
            
               Hodnota B0 sa vypočíta ako vážený priemer pomeru medzi súčtom hmotnosti nedokončených základných vozidiel v prevádzkovom stave v prípade všetkých vozidiel vyrobených vo viacerých stupňoch evidovaných v danom kalendárnom roku a štandardnej pridanej hmotnosti vypočítanej v súlade s oddielom 5 prílohy XII k nariadeniu (ES) č. 692/2008, a hmotnosťou základných vozidiel v prevádzkovom stave v prípade všetkých vozidiel vyrobených vo viacerých stupňoch evidovaných v kalendárnych rokoch 2015, 2016 a 2017.
            
            
               Hodnota B0 sa do 31. októbra 2021 upraví na základe príslušných hodnôt hmotnosti vozidiel vyrábaných vo viacerých stupňoch evidovaných v kalendárnych rokoch 2018, 2019 a 2020, ktoré sa vypočítajú podľa týchto vzorcov:
            
            
               Vzorec 1:
            
            
            
            
               
                  
            
            
               kde
            
            
               Ay
                     je vážený priemer pomeru medzi Mfi a Mbi
            
            
               Mfi
                     je hmotnosť základného vozidla v prevádzkovom stave navýšená o štandardnú pridanú hmotnosť podľa vymedzenia v oddiele 5 prílohy XXII k nariadeniu (EÚ) 692/2008,
            
            
               Mbi
                     je hmotnosť základného vozidla v prevádzkovom stave,
            
            
               n
                     je počet základných vozidiel pre všetky vozidlá vyrábané vo viacerých stupňoch evidované v danom kalendárnom roku.
            
            
               Vzorec 2:
            
            
               
                  
            
            
               kde 
            
         
         
            
               Ai
                     je vážený priemer vypočítaný podľa vzoru 1,
            
            
               ni
                     je počet základných vozidiel v prípade všetkých vozidiel vyrobených vo viacerých stupňoch evidovaných v danom kalendárnom roku.
            
            
               V prípade, že je štandardná hmotnosť základného vozidla DMbase nižšia ako skúšobná hmotnosť vozidla s nízkou hodnotou (vehicle low) (TML) z daného interpolačného radu, TMind sa nahradí hodnotou TML.
            
            
               V prípade, že je štandardná hmotnosť základného vozidla DMbase vyššia ako skúšobná hmotnosť vozidla s vysokou hodnotou (vehicle high) (TMH) z daného interpolačného radu, TMind sa nahradí hodnotou TMH.
            
            
               b)Valivý odpor konkrétneho vozidla
            
            
               Valivý odpor základného vozidla sa použije na účely bodu 3.2.3.2.2.2 alebo 3.2.4.1.1.2 čiastkovej prílohy 7 k prílohe XXI k nariadeniu (EÚ) 2017/1151.
            
            
               c)Čelná plocha
            
            
               V prípade nedokončeného základného vozidla, ktoré patrí do radu matíc cestného zaťaženia, stanoví výrobca pojem „Af“ uvedený v bode 3.2.3.2.2.3 čiastkovej prílohy 7 k prílohe XXI k nariadeniu (EÚ) 2017/1151 v súlade s jednou z týchto možností:
            
            
               i)čelná plocha reprezentatívneho vozidla radu matíc cestného zaťaženia, v m2; 
            
            
               ii)stredná hodnota čelnej plochy v m2 v prípade vozidla s vysokou hodnotou (vehicle high) a nízkou hodnotou (vehicle low) z daného interpolačného radu;
            
            
               iii)čelná plocha vozidla s vysokou hodnotou (vehicle high) z daného interpolačného radu vyjadrená v m2, v prípade, že sa metóda interpolácie nepoužíva.
            
            
               V prípade nedokončeného základného vozidla, ktoré nepatrí do radu matíc cestného zaťaženia, sa použije hodnota čelnej plochy vozidla s vysokou hodnotou (vehicle high) z daného interpolačného radu. 
            
            
            
               1b.
                     Reprezentatívnosť kontrolnej hodnoty CO2
            
            
               Komisia každý rok počnúc kalendárnym rokom 2020 posúdi reprezentatívnosť priemerných kontrolných hodnôt CO2, ktoré oznámil výrobca základného vozidla, v porovnaní s priemerom špecifických emisií CO2 dokončovaných vozidiel evidovaných v príslušnom kalendárnom roku a informuje o tom výrobcu základného vozidla. 
            
            
               Ak toto posúdenie preukáže, že medzi priemerom špecifických emisií CO2 všetkých dokončovaných vozidiel a priemerom kontrolných emisií CO2 všetkých súvisiacich základných vozidiel výrobcu bol počas každého z dvoch po sebe nasledujúcich kalendárnych rokov zaznamenaný rozdiel 4 % alebo viac, Komisia použije na výpočet priemerných špecifických emisií CO2 výrobcu základného vozidla alebo združenia výrobcov v danom roku priemer špecifických emisií CO2 dokončovaných vozidiel v nasledujúcom kalendárnom roku. V prípade pretrvávajúcich rozdielov sa tento výpočet každé tri roky zopakuje.
            
            
               1c. 
                     Oznamovanie údajov výrobcami základných vozidiel
            
            
               Výrobcovia základných vozidiel oznamujú Komisii do 28. februára každého roka v prípade každého nedokončeného alebo dokončeného základného vozidla, ktoré bolo predložené na viacstupňové schválenie a ktoré predali v Únii v predchádzajúcom kalendárnom roku, tieto údaje: 
            
            
               a)identifikačné číslo vozidla,
            
            
               b)identifikátor interpolačného radu,
            
         
         
            
               c)špecifické emisie CO2 základného vozidla,
            
            
               d)čelnú plochu (uveďte príslušný variant),
            
            
               e)valivý odpor základného vozidla,
            
            
               f)kontrolnú hmotnosť, 
            
            
               g)hmotnosť základného vozidla v prevádzkovom stave, 
            
            
               h)hmotnosť predstavujúcu zaťaženie vozidla podľa vymedzenia v bode 1a.1 tejto prílohy“;
            
            
            
               c)Bod 2 sa nahrádza takto:
            
            
               „Podrobné údaje uvedené v bode 1 sa prevezmú z osvedčenia o zhode alebo musia zodpovedať osvedčeniu o zhode vydanému výrobcom príslušného ľahkého úžitkového vozidla. Ďalšie podrobnosti sa prevezmú z dokumentácie o typovom schválení alebo z informácií oznámených výrobcom základného vozidla podľa bodu 1c. Členské štáty zavedú potrebné opatrenia, ktorými sa zabezpečí náležitá presnosť postupu monitorovania. Ak sa v osvedčení o zhode špecifikuje minimálna aj maximálna hmotnosť ľahkého úžitkového vozidla, členské štáty použijú na účely tohto nariadenia iba maximálnu hodnotu. V prípade bipalivových vozidiel (benzín/plyn), ktorých osvedčenie o zhode obsahuje údaje o špecifických emisiách CO2 v prípade obidvoch druhov paliva, členské štáty použijú len údaje namerané v prípade pre plynu.“